Stratená rovnováha

Stratená rovnováha je druhý štúdiový album bratislavského rappera Moma v spolupráci so speváčkou Sandrou a producentom Petrom Pannom. Album vyšiel 28. októbra 2011 pod vydavateľstvom Bottleshop records. Pred albumom sa 14. októbra dostal na internet snippet z albumu. O všetky produkcie sa postaral Peter Pann, okrem speváčky Sandry na albume hosťovali ešte rapperi Slipo, Čistychov, Tanko a spevák Tomáš Botlo. Album bol pokrstený 16. novembra 2011 na akcii Strictly underground minifest v bratislavskom klube Majestic Music Club. Oproti debutovému albumu Nepatrím medzi... sa druhý album nesie v miernejšom, modernejšom, menej agresívnejšom duchu a témy albumu zahŕňajú aj náboženstvo, politiku a život bežného človeka.  Album bol nominovaný v Radio_Head awards 2011 v kategórii najlepší album v kategórii Hip-Pop, Rap & R&B.

Single a videoklipy 
 "Stratená rovnováha" - prvý videoklip z albumu, o videoklip, finálny strih a postprodukciu videa sa postaral DoubleJ, no námet, scenár a produkciu dal dokopy Momo. Väčšinu videoklipu si aj odrežíroval Momo. Videoklip sa točil ešte koncom augusta a vo videoklipe sa objavila aj Sandra v úlohe sestričky. Klip sa dostal von 7. októbra 2011 a ku aprílu 2013 má jeho oficiálna verzia na youtube viac ako pol miliona prehratí.

Zoznam skladieb

Výroba albumu 
 Roman "Momo" Grigely - rap
 Peter Pann - hudobná produkcia
 Sandra - spev, vokály
 Daniel "Čistychov" Chládek - rap
 Slipo - rap
 Tomáš Botlo - spev
 Tanko - rap

Referencie 

Hudobné albumy z 2011
Slovenské hip-hopové albumy